
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 


ΑΠΟΦΑΣΕΙΣ 

% 

Κήρυξη έκτασης εκατόν πενήντα (150) στρεμ. στη θέση «Κοδέλα» 
περιφέρειας Δήμου θέρμου Τριχωνίδας του Νομού Αιτωλίας και 

Ακαρνανίας ... 

Κήρυξη έκτασης ογδόντα (80) στρεμ. στη θέση «Πύργος» περιφέ¬ 
ρειας Κοινότητας Άνω Χρυαοβίτσας Τριχωνίδας και Δήμου 

θέρμου Νομού Αιτωλίας και Ακαρνανίας. 

Κήρυξη αναγκαστικής απαλλοτρίωσης για βελτίωση του δρόμου 

Ανδρούσας - Αμφιθέας Ν. Μεσσηνίας . 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΖΑΓΚΑ» Κορώνης Ν. Μεσσηνίας προ φερόμενης 
ιδιοκτησίας Ιωάννη Παπασαραντόπουλου . 

ΠΟΛΕΟΔΟΜΙΑ 


ι 

2 

3 

4 


ΑΠΟΦΑΣΕΙΣ 


Τροποποίηση του ρυμοτομικού σχεδίου Λουτρακιού - Περαχώρας 
(Ν. Κορινθίας) με τον καθορισμό χώρου για την ανέγερση κρατι¬ 
κού παιδικού και βρεφονηπιακού σταθμού. 5 

Αναγνώριση της ιδιωτικής οδού στο Ο.Τ 206 του ρυμ. σχεδίου 
Μεσσήνης Ν. Μεσσηνίας ότι υπάρχει πριν από το έτος 1923 6 

Χαρακτηρισμός ως οικοδομήσιμου τυφλού οικοπέδου ιδιοκτησίας 
Κληρ. Ευαγ. Πτωχού στη Μεσσήνη Ν. Μεσσηνίας. 7 


ΑΠΑΛΛΟΤΡΙΩΣΕΙΣ 


ΑΠΟΦΑΣΕΙΣ 

Αριθ. 203 (1) 

Κήρυξη έκτασης εκατόν πενήντα (150) στρεμ. στη θέση «Κοδέλα» περι¬ 
φέρειας Δήμου Θέρμου Τριχωνίδας του Νομού Αιτωλίας και Ακαρ¬ 
νανίας. 


1. Τις διατάξεις του Ν. 3200/55 «περί διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τα άρθρα 24 και 117, παράγρ. 3 του Συντάγματος της Χώρας. 

3. Τις διατάξεις του Νόμου 998/1979, «περί προστασίας των δα¬ 
σών και των δασικών εν γένει εκτάσεων της Χώρας» και ειδικότερα: α) 
του άρθρου 38 παράγρ. 1 και β) του άρθρου 41 παράγρ. 1. 

4. τις με αριθ. α) 160517/1180/8.7.1980, β) 141823/ 
24.2.1983, διαταγές του Υπουργείου Γεωργίας. 

5. Την με αριθ. 159/16.1.1990 αναφορά του Δασαρχείου Αγρίνιου 
για την κήρυξη «ως αναδασωτέας» της αναφερόμενης στο θέμα έκτα¬ 
σης, που καταστράφηκε ολοσχερώς συνεπεία πυρκαϊάς στις 
17.8.1989, η οποία οφείλεται σε εμπρησμό, αποφασίζουμε: 

Κηρύσσουμε «αναδασωτέα», με σκοπό την προστασία για την επανα- 
δημιουργία της δασικής βλάστησης που καταστράφηκε με φυσική ή τε¬ 
χνητή αναδάσωση και τη διατήρηση του χαρακτήρα της δασικής έκτα¬ 
σης, ώστε ν’ αποκλεισθεί η διάθεση αυτής για άλλο σκοπό, την παρα¬ 
πάνω δημόσια δασική έκταση των εκατόν πενήντα (150) στρεμμάτων 
που ήταν καλυμμένη από αειφ.-πλατ. και ανήκει στην κατηγορία των 
άρθρων 3 παράγρ. 2 και 4 παράγρ. 1β του Ν. 998/1979, που βρίσκε¬ 
ται στη θέση «Κοδέλα» περιφέρειας Δήμου Τριχωνίδας, που προσδιορί¬ 
ζεται από τα στοιχεία Α Β Γ Δ Α και έχει όρια: 

Ανατολικά: Με δημόσια δασική έκταση 

Δυτικά: Με δημόσια δασική έκταση 

Νότια: Με δημόσια δασική έκταση 

Βόρεια: Με δημόσια δασική έκταση 
όπως φαίνεται στο συνημμένο διάγραμμα, που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 1 Φεβρουάριου 1990 


Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 


Ο Νομάρχης 
ΒΑΣΙΛΗΣ ΛΑΖΑΡΗΣ 

Αριθ. 194 (2) 

Κήρυξη έκτασης ογδόντα (80) στρεμ. στη θέση «Πύργος» περιφέρειας 

Κοινότητας Άνω Χρυσοβίτσας Τριχωνίδας και Δήμου Θέρμου Νο¬ 
μού Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τα άρθρα 24 και 117, παράγρ. 3 του Συντάγματος της Χώρας. 

3. Τις διατάξεις του Νόμου 998/1979, «περί προστασίας των δα¬ 
σών και των δασικών εν γένει εκτάσεων της Χώρας» και ειδικότερα: α) 
του άρθρου 38 παράγρ. 1 και β) του άρθρου 41 παράγρ. 1. 

4. τις με αριθ. α) 160517/1180/8.7.1980, β) 141823/ 
24.2.1983, διαταγές του Υπουργείου Γεωργίας. 

5. Την με αριθ. 160/16.1.1990 αναφορά του Δασαρχείου Αγρίνιου 
για την κήρυξη «ως αναδασωτέας» της αναφερόμενης στο θέμα έκτα¬ 
σης, που καταστράφηκε ολοσχερώς συνεπεία πυρκαϊάς στις 
18.8.1989, η οποία οφείλεται σε εμπρησμό, αποφασίζουμε: 

Κηρύσσουμε «αναδασωτέα», με σκοπό την προστασία για την επανα- 


δημιουργία της δασικής βλάστησης που καταστράφηκε με φυσική ή τε-; 
χνητή αναδάσωση και τη διατήρηση του χαρακτήρα της δασικής έκτα-1 
σης, ώστε ν’ αποκλεισθεί η διάθεση αυτής για άλλο σκοπό, την παρα- 
πάνω δημόσια δασική έκταση των ογδόντα (80) στρεμμάτων που ήταν : 
καλυμμένη από αειφ.-πλατ. και ανήκει στην κατηγορία των άρθρων 3 
παράγρ^ 2 και 4 παράγρ. 1β του Ν. 998/1979, που βρίσκεται στη 
θέση «Πύργος» περιφέρειας Κοινότητας Άνω Χρυσοβίτσας - Τριχωνί¬ 
δας και Δήμου θέρμου, που προσδιορίζεται από τα στοιχεία Α Β Γ Δ και ί 
έχει όρια: 

Ανατολικά: Με δημόσια δασική έκταση 
Δυτικά: Με δημόσια δασική έκταση 
Νότια: Με δημόσια δασική έκταση 
Βόρεια: Με δημόσια δασική έκταση 

όπως φαίνεται στο συνημμένο διάγραμμα, που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 1 Φεβρουάριου 1990 

Ο Νομάρχης 
ΒΑΣΙΛΗΣ ΛΑΖΑΡΗΣ 

Αριθ. Ν, 15/90 (3) 

Κήρυξη αναγκαστικής απαλλοτρίωσης για βελτίωση του δρόμου Αν- 

δρούσας - Αμφιθέας Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Ν. 3200/55 «Περί διοικητικής αποκέντρωσης» 
όπως τροποποιήθηκε και συμπληρώθηκε με το Ν.Δ. 532/70. 

2. Τις διατάξεις του Ν.Δ. 797/71 «Περί αναγκαστικών απαλλοτρι¬ 
ώσεων» σε συνδυασμό με τις διατάξεις του Β.Δ. 139/71. 

3. Το αριθ. Τ.Τ. 10.800/9070/26.10.89 έγγραφο της Δ.Τ.Τ. Νο¬ 
μού Μεσσηνίας που εισηγείται το θέμα, αποφασίζουμε: 

Κηρύσσουμε αναγκαστική απαλλοτρίωση αγροτικής έκτασης επιφά¬ 
νειας 700 πι 2 που βρίσκεται στην κτηματική περιφέρεια Ανδρούσας 
Μεσσηνίας για την αποκατάσταση της βατότητας του δρόμου Ανδρού¬ 


σας - Αμφιθέας που έχει στο σημείο αυτό υποστεί κατολισθήσεις. 

Η παραπάνω απαλλοτριωτέα έκταση εικονίζεται στο από 16.10.89 
τοπ/κό διάγραμμα πίνακα κλίμακας 1:200 που συντάχθηκε από τον Α. 
Σοφρωνά Πρ/νο Τοπ/κής Υπηρεσίας και θεωρήθηκε στις 26.10.89 
από τον Παντ. Νέμπαρη Δ/ντή Δ.Τ.Τ. Νομού Μεσσηνίας. 

Η απαλλοτρίωση κηρύσσεται υπέρ του Ελληνικού Δημοσίου και η δα¬ 
πάνη θα επιβαρύνει το Νομαρχιακό Ταμείο Μεσσηνίας, στην δε έκταση 
που απαλλοτριώνεται προβάλλει δικαιώματα κυριότητας ο Σταθόπου- 
λος Σπύρος του Κων/νου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 1 Φεβρουάριου 1990 

Ο Νομάρχης 
ΝΙΚ. ΜΙΧΑΛΟΠΟΤΛΟΣ 

I 


Αριθ. Ν. 18/90 (4) 

Καθορισμός των ορίων του αιγιαλού και δημιουργία ζώνης παραλίας 

στη θέση «ΖΑΓΚΑ» Κορώνης Ν. Μεσσηνίας προ φερόμενης ιδιοκτη¬ 
σίας Ιωάννη Παπασαραντόπουλου. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1970 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) του άρθρου 13 του Ν. 1078/80 και β) του άρθρου 23 του Ν. 
1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.82 τεύχος Β’) κοινής απο- 
φάσεως των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 6.3.1989 έκθεση της «Επιτροπής καθορισμού των ορίων 
του αιγιαλού και παραλίας και θέαεως αμμοληψίας», που καθόρισε τα 
όρια του αιγιαλού και της παραλϊοις στην περιοχή «ΖΑΓΚΑ» Κοινότη¬ 
τας Κορώνης και το από Οκτώβριο 1988 με κλίμακα 1:500 τοπογρα¬ 
φικό διάγραμμα του Τοπογράφου μηχανικού Δημητρίου Σαμπάτη που 
θεωρήθηκε την 3.11.1988 από τη Δ/νση Τεχνικών Υπηρεσιών της 
Νομαρχίας Μεσσηνίας και συνοδεύει την έκθεση της προαναφερομένης 
Επιτροπής. 

4. Τη σύμφωνη γνώμη του Γενικού Επιτελείου Ναυτικού," που διατυ¬ 
πώθηκε στο Αριθ. Πρωτ. Αρ. Σ 1649/28.11.1989 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδιασμό με τις 
διατάξεις του από 28.6.1955 Δ/τος «περί εξαιρέσεως από της κατά το 
άρθρο 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινών αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/25.2.84 σχε¬ 
τικά με τη μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές Αρχές διανομαρχιακού επιπέ¬ 
δου, αποφασίζουμε: 

1. Επικυρώνουμε την από 6.3.1989 Έκθεση της Επιτροπής καθορι¬ 
σμού των ορίων του αιγιαλού και παραλϊοις και θέσεως αμμοληψίας, κα¬ 
θώς και το από Οκτώβριο 1988 τοπογραφικό διάγραμμα, που την συ¬ 
νοδεύει, το οποίο συντάχθηκε από τον Δημ. Σαμπάτη Τοπογράφο μηχα¬ 
νικό, με κλίμακα 1:500 και θεωρήθηκε την 3.11.1988 από την Δ/νση 
Τεχνικών Υπηρεσιών της Νομαρχίας Μεσσηνίας, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, στη 
θέσή «ΖΑΓΚΑ» Κορώνης προ της φερόμενης ιδιοκτησίας Ιωαν. Παπα¬ 
σαραντόπουλου και με κίτρινη γραμμή τα όρια της παραλϊοις στην ίδια 
θέση. 


2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως. 
Κοιλαμάτα, 9 Φεβρουάριου 1990 
Ο Νομάρχης 
ΝΙΚ. ΜΙΧΑΛΟΠΟΥΛΟΣ 


ΕΚΘΕΣΗ 

Επιτροπής καθορισμού των ορίων του Αιγιαλού και της Παραλϊοις 
Άρθρο 74 Ν.Δ. 636/77 

Για τον καθορισμό των ορίων Αιγιαλού και της Παροιλίοις στη θέση 

«ΖΑΓΚΑ» κοινότητος ΚΟΡΩΝΗΣ ΜΕΣΣΗΝΙΑΣ. · 

Καλαμάτα σήμερα τη 6.3.89 ημέρα ΔΕΥΤΕΡΑ οι υπογεγραμμένοι: 

1. ΓΕΩΡΓΙΟΣ ΗΛΙΟΠΟΥΛΟΣ αναπληρωτής Διευ/ντής οικ. Εφ. 
Καιλαμάτας 

2. ΓΕΩΡΓΙΟΣ ΣΠΕΡΩΝΗΣ αναπλ/τής Διευ/ντής ΤΥΝΜ 

3. ΠΕΛΟΠΙΔΑΣ ΑΓΓΕΛΟΠΟΥΛΟΣ Λιμενάρχης Καλαμάτας 
αποτελούντες την επιτροπή καθορισμού των ορίων του αιγιοιλού και της 
παροιλίοις δυνάμει του άρθρου 74 του ΠΔ 636/77 μεταβήκαμε επιτό¬ 
κου στην αναφερομένη περιοχή και αφού λάβαμε υπ’ όψιν: 

1. Το από τον ΔΗΜΗΤΡΗ ΣΑΜΠΑΤΗ τοπογράφο μηχανικό Αρ. 
Μητρ. 46574 συνταχθέν τοπσγραφικό και υψομετρικό διάγραμμα με 
κλίμακα 1:500 σε (7) επτά ιχντίτυπα ηλεγμένα και θεωρημένα αρμο¬ 
δίους για την ακρίβεια της αποτυπώσεως υπό του ΓΕΩΡΓΙΟΥ ΣΠΕ- 
ΡΩΝΗ Πολ. Μηχ. στη ΔΤΥ Ν. Μεσσηνίας ως το άρθρο 20 του Ν. 719 ορίζει. 

2. Την από 22.12.88 αίτηση του ΠΑΠΑΣΑΡΑΝΤΟΠΟΥΛΟΥ 
ΙΩΑΝ, με την οποία ζητά τον καθορισμό των ορίων του αιγιαλού και 
της παραλίας στην ανωτέρω θέση. 

3. Τις διατάξεις του Α.Ν. 2344/40 ως τούτος τροποποιήθηκε ως 
και την προς τούτο σχετική Δικαστική και Διοικητική Νομολογία. 

4. Την εκ της επιτοκίου μεταβάσεως σχηματισθείσα αντίληψη περί 
του πλάτους της βρέχόμενης ζώνης ξηράς και λοιπών συναφών στοι¬ 
χείων, ήτοι: 

α. Τη μορφολογία της περιοχής η οποία είναι αμμώδης 

β. Την κατάσταση της ακτής η οποία εν μέρει κάταλαμβάνεται από 
κτήματα και οικήματα 

γ. Λόγω της ανοικτής θάλασσας δημιουργείται μεγάλος κυματισμός, 
αποφασίζει: 

Καθορίζει επί του ως άνω τοπογραφικού διαγράμματος 

1. Την οριογραμμή του αιγιαλού με ερυθρά συνεχή πολυγωνική 
γραμμή ΚΙ, Κ2, Κ3 ... Κ8 της οποίας οι κορυφές εξασφαλίζονται δια 
συντεταγμένων χ,ψ. 

2. Την οριογραμμή της παραλίας δια συνεχούς κίτρινης πολυγωνι¬ 
κής γραμμής ΚΊ, Κ'2, Κ’3 .... Κ'8 της οποίας οι κορυφές εξασφαλίζο¬ 
νται στο διάγραμμα από σταθερά σημεία. Στην ανωτέρω θέση δεν.υπάρ- 
χει παλαιός αιγιαλός. Τίθεται παραλία επειδή δεν δύναται να εξυπηρε¬ 
τηθούν οι σκοποί του άρθρου 7 § 1 του Α.Ν. 2344/40. 

Τα τακτικά μέλη Τ. ΣΤΑΘΟΠΟΥΛΟΣ ΔΟΥ και Π. ΝΕΜΠΑΡΗΣ 
ΔΤΥΝ εκωλύοντο. 

Ο Πρόεδρος Τα Μέλη 

Γ. Β. ΗΛΙΟΠΟΥΛΟΣ Γ. ΣΠΕΡΩΝΗΣ, Π. ΑΓΓΕΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οιχ. 766 (5) 

Τροποποίηση του ρυμοτομικού σχεδίου Λουτρακιού - Περαχώρας (Ν. 

Κορινθίας) με τον καθορισμό χώρου για την ανέγερση κρατικού παι¬ 
δικού και βρεφονηπιακού σταθμού. 

Ο ΝΟΜΑΡΧΗΣ ΚΟΡΙΝΘΙΑΣ 

' Έχοντας υπόψη: 

1. Τις διατάξεις του Ν. Δ/γματος της 17.7.1923 «περί σχεδίων πό¬ 
λεων κ.λπ.», όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3, 9, 29 και 70 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/1971 Ν.Δ/γμα 
(ΦΕΚ 220/Α) και με την παραγρ. 3 του άρθρου 34 του Ν. 1577/ 
1985 (ΦΕΚ 210/Α). 

3. Τις διατάξεις του Π.Δ/γματος 183/1986 «έγκριση τροποποιή¬ 
σεων σχεδίων πόλεων και καθορισμός όρων, και περιορισμών δόμησης 
από τους Νομάρχες» (ΦΕΚ 70/Α) και ειδικότερα το άρθρο 1. 

4. Την υπ’ αριθμ. 56284/2322/31.7.1986 απόφαση του ΥΠΕ- 
ΧΩΔΕ με θέμα «Μεταβιβάζονται στην αρμοδιότητα του Νομάρχη Κο¬ 
ρινθίας κ.λπ.» (ΦΕΚ 764/Β/86). 

5. Την υπ’ αριθμ. 242/1988 απόφαση του Δημοτικού Συμβουλίου 
Λουτρακιού - Περαχώρας (Ν. Κορινθίας). 

6. · την υπ’ αριθμ. 7/1989 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος του Ν. Κορινθίας, αποφασίζουμε: 

, Άρθρο 1 

Εγκρίνεται η τροποποίηση του ρυμοτομικού σχεδίου Λουτρακιού - 
Περαχώρας (Ν. Κορινθίας) με το χαρακτηρισμό τμήματος του υπ’ 
αριθμ. 160 οικοδομικού τετραγώνου και τμήματος της οδού Νοταρά 
ως χώρου για την ανέγερση κρατικού παιδικού και βρεφονηπιακού 
σταθμού, όπως φαίνεται με στοιχεία ΛΒΙΘΛ στο σχετικό πρωτότυπο 
διάγραμμα σε κλίμακα 1 :'500, που έχει θεωρηθεί από τον Προϊστάμενο 
του Τμήματος Πολεοδομίας και Πολεοδομικών Εφαρμογών με την υπ’ 
αριθμ. 766/1990 πράξη του και του οποίου ακριβές αντίγραφο θα είναι 
αναρτημένο για δεκαπέντε (15) ημέρες στον πίνακα ανακοινώσεων του 
Τμήματος Πολεοδομίας και Πολεοδομικών Εφαρμογών Ν. Κορινθίας 
από τη δημοσίευση της απόφασης αυτής στην Εφημερίδα της Κυβερνή- 
σεως για να λάβουν γνώση οι ενδιαφερόμενοι. 

Άρθρο 2 

α) Καταργεϊται το προβλεπόμενον από το εγκεκριμένο ρυμοτομικό 
σχέδιο Λουτρακιού - Περαχώρας προκήπιο, των οικοπέδων, οικοδομη- 
μένων ή μη, που βρίσκονται στο παραπάνω τμήμα του οικοδομικού τε¬ 
τραγώνου και 

β) χαρακτηρίζεται τμήμα της οδού Νοταρά ως πεζόδρομος, όπως οι 
ρυθμίσεις αυτές φαίνονται στο ως άνω σχετικό διάγραμμα. 

Άρθρο 3 

Τα αναγερθησόμενα κτίρια πρέπει να απέχουν από τις ρυμοτομικές 
γραμμές τέσσερα (4) μέτρα τουλάχιστον. 

Η ισχύς της παρούσης αποφάσεως αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 12 Φεβρουάριου 1990 

Ο Νομάρχης 
ΗΛΙΑΣ ΑΝΔΡΑΚΑΚΟΣ 

- + - 

Αριθ. 11678/146 (6) 

Αναγνώριση της ιδιωτικής οδού στο Ο.Τ 206 του ρυμ. σχεδίου Μεσσή¬ 
νης Ν. Μεσσηνίας ότι υπάρχει πριν από το έτος 1923. 

Ο ΝΟΜΑΡΧΗΣ ΜΕΣΣΗΝΙΑΣ 

Σύμφωνα με: 

1. Τις διατάξεις: 

α) της παρ. 4 του άρθρου 20 του από 17.7.23 Ν.Δ/τος «περί σχε¬ 
δίων πόλεων, κωμών και συνοικισμών του Κράτους και ανεγέρσεως αυ¬ 
τών». 

β) Του Ν. 3200/55 «περί διοικητικής αποκεντρώσεως», όπως έχει 


συμπληρωθεί και τροποποιηθεί μεταγενέστερα με το 532/70 Ν.Δ. 

γ) Το 712/70 Β.Δ. «περί καθορισμού των διατηρουμένων υπέρ του 
Υπουργού Δημοσίων Έργων αρμοδιοτήτων», που εκδόθηκε σ’ εκτέλεση 
του 532/70 Ν.Δ., όπως αυτά τροποποιήθηκαν και συμπληρώθηκαν με 
τα 677/71 και 198/72 Β.Δ/τα. ... 

2. Την από 20.10.89 αίτηση του Παύλου Πτωχού με την οποία 
ζητά την έκδοση αποφάσεως για την οδό στο Ο.Τ 206 που έχει σχήμα-, 
τισθεί πριν από το έτος 1923 στο Ρ.Σ. Μεσσήνης. 

3. Τους ακολούθους τίτλους ιδιοκτησίας, στους οποίους αναφέρεται η 
υπόψη οδός: 

α) Το 11780/76 συμβόλαιο συμβολαιογράφου Παμίσου Αγ. Ανα- 
γνωστόπουλου. 

4. Το υπ’ αριθμ. 3009/89 έγγραφο του Δήμου Μεσσήνης με το 
οποίο φαίνεται ότι η οδός αυτή προϋπήρχε του έτους 1923. 

5. Το από Μάιο 1989 τοπογραφικό διάγραμμα του ιδιώτη πολ/κού 
μηχ/κού. 

6. Την από 17.11.89 πράξη 6η θέμα 3ο του Νομαρχιακού Συμβου¬ 
λίου Χ.Ο.Π. Ν. Μεσσηνίας, αποφασίζουμε: 

Αναγνωρίζουμε ότι η οδός στο Ο.Τ 206 του ρυμοτομικού σχεδίου 
Μεσσήνης που έχει σχηματισθεί με ιδιωτική πρωτοβουλία, προϋπήρχε 
του από 17.7.23 Ν.Δ/τος μετά την ισχύ του οποίου δεν έγινε καμία αύ¬ 
ξηση του αρχικού κοινόχρηστου χώρου. 

Η ανωτέρω οδός βρίσκεται μέσα στο εγκεκριμένο σχέδιο όπως φαίνε- 
' ται στο από Μάιο 1989 τοπογραφικό διάγραμμα του ιδιώτη πολ/κού 
μηχ/κού Παύλου Πτωχού το οποίο έχει θεωρηθεί από την Προϊσταμένη 
ΤΠ και ΠΕ της Νομαρχίας μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μετά τη δημοσίευση της απόφασης αυτής στην Εφημερίδα της Κυ¬ 
βερνήσεως θα γίνει ανάρτηση του διαγράμματος στο Γ ραφείο Πολεοδο¬ 
μίας και Π.Ε Καλαμάτας για διάστημα 15 ημερών. 

Καλαμάτα, 22 Ιανουάριου 1990 

Ο Νομάρχης 
ΝΙΚ. ΜΙΧΑΛΟΠΟΥΛΟΣ 

-+- 

Αριθ. 11677/89/148 (7) 

Χαρακτηρισμός ως οικοδομήσιμου τυφλού οικοπέδου ιδιοκτησίας 

Κληρ. Ευαγ. Πτωχού στη Μεσσήνη Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τον Ν. 3200/1955 (ΦΕΚ 97Α/23.4.55) «περί διοικητικής 
αποκεντρώσεως». 

2. Το Ν.Δ. 17.7.1923 άρθρο 43, 44, 45 παρ. 5 «περί τακτοποιή- 
σεως οικοπέδων». 

3. Την υπ’ αριθμ. 7739/1999/89 εισήγηση του Τμήματος Πολεο¬ 
δομίας και ΠΕ Ν. Μεσσηνίας. 

4. Την από 17.11.89 σύμφωνη γνωμοδότηση του συμβουλίου ΧΟΠ 
Ν. Μεσσηνίας (θέμα Ιον πράξη 6η) και δεδομένου ότι: 

α) το εν λόγω οικόπεδο στερείται προσώπου σε εγκεκριμένη οδό ή σε 
κοινόχρηστο χώρο 

β) από τους τίτλους ιδιοκτησίας του ως άνω οικοπέδου προκύπτει ότι 
αυτό δημιουργήθηκε πριν την έγκριση του ρυμοτομικού σχεδίου Μεσσή¬ 
νης, αποφασίζουμε: 

Εγκρίνουμε ως οικοδομήσιμο το τυφλό οικόπεδο των κληρ. Ευαγ. 
Πτωχού στο Ο.Τ. 181 του Ρυμοτομικού σχεδίου Μεσσήνης και καθορί¬ 
ζουμε τους παρακάτω όρους δόμησης σ’ αυτό: 

1. Αρτιότητα οικοπέδου ως έχει αυτό σήμερα αφού από το χρόνο δη¬ 
μιουργίας του δεν έχει υποστεί καμία μεταβολή. 

2. Κάλυψη 70%. 

3. Αποστάσεις Δ κατά ΓΟΚ. — 

4. Σ.Δ. 1,6. 

5. Μέγιστο ύψος 9,50 μ. 

6. Αριθμός ορόφων 3. 

7. Εξώστες κατά ΓΟΚ και να μην είναι συνεχείς. 

Καλαμάτα, 22 Ιανουάριου 1990 

Η Προϊσταμένη ΤΚ & ΠΕ 
ΑΝΔΡ. ΝΤΑΝΟΥ-ΘΕΟΔΩΡΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



